
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 877 

24 Μαΐου 1999 


ΑΠΟΦΑΣΕΙ Σ 

Αριθ. 4141.13/3/99 

Προσόντα, προϋποθέσεις και τρόπος εισαγωγής στη 
Σχολή Δοκίμων Υπαξιωματικών Λ.Σ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 33 παράγραφος 2 του ν. 
2638/1998 (204 Α') και 3 παράγραφος 7 του ν. 2575/1998 
(23 Α'). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Προκήρυξη διαγωνισμού 

1. Ο διαγωνισμός για την εισαγωγή Δοκίμων στη Σχολή 
Δοκίμων Υπαξιωματικών ΛΣ γίνεται μετά από προκήρυξη 
του Αρχηγού Λιμενικού Σώματος και η επιλογή των υπο¬ 
ψηφίων γίνεται σύμφωνα με τις διατάξεις της παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη Σχολή συ¬ 
νολικά με ή χωρίς ειδικότητα ή κατά κατηγορίες υποψη¬ 
φίων. 

β) Τα απαιτούμενα προσόντα. 

γ) Τα απαιτούμενα δικαιολογητικά, ο χρόνος και ο τρό¬ 
πος υποβολής τους. 

δ) Η διαδικασία, ο χρόνος, ο τόπος και ο τρόπος των 
υγειονομικών εξετάσεων, αθλητικών δοκιμασιών και ο 
τρόπος της επιλογής με μόρια. 

3. Στην προκήρυξη καθορίζεται επίσης και ο συγκεκρι¬ 
μένος κάθε φορά αριθμός των εισαγομένων προς κατά¬ 
ταξη γυναικών Υπαξιωματικών, σύμφωνα με τις υπηρε¬ 
σιακές ανάγκες στα πλαίσια και των οργανικών θέσεων, 
που δεν θα υπερβαίνει το 5% του συνολικού αριθμού των 
θέσεων που προκηρύσσονται, ο οποίος αναφέρεται στο 
στοιχείο α'της προηγούμενης παραγράφου. Το ποσοστό 
αυτό δικαιολογείται από τη φύση και αποστολή του Λιμε¬ 
νικού Σώματος ως ενόπλου και τις συνθήκες άσκησης των 
δραστηριοτήτων του προσωπικού του (όπως συνεχείς νυ¬ 
κτερινές φυλακές-περιπολίες, αστυνόμευση χώρων δι¬ 
καιοδοσίας ΛΣ και χωρικών υδάτων, ένοπλες συγκρού¬ 


σεις σε παραμεθόριες περιοχές) στα πλαίσια διαπίστω¬ 
σης και πάταξης εκνόμων ενεργειών, που απαιτούν φυσι¬ 
κή δύναμη, βιολογική διαφορά και συνεχή απασχόληση 
πέραν του καθιερωμένου χρόνου εργασίας. Ο αριθμός 
αυτός μπορεί να κατανέμεται είτε σε υποψήφιες με απο¬ 
λυτήριο Λυκείου που προβλέπει το στοιχείο α της παρ. 1 
του άρθρου 3 είτε σε υποψήφιες ειδικοτήτων με απολυ¬ 
τήριο τίτλου Λυκείου που προβλέπει το στοιχείο β\ της 
παρ. 1 του άρθρου 3 είτε και σε υποψήφιες από Λιμενο¬ 
φύλακες. 

4. Η προκήρυξη αποστέλλεται γιατην όσο το δυνατό ευ¬ 
ρύτερη ενημέρωση των ενδιαφερομένων, στις Υπηρεσίες 
του ΛΣ, στις Διευθύνσεις Δευτεροβάθμιας Εκπαίδευσης, 
στα Επιτελεία των Κλάδωντων Ενόπλων Δυνάμεων (Ε.Δ.), 
της Ελληνικής Αστυνομίας (ΕΛΑΣ) και του Πυροσβεστι¬ 
κού Σώματος (Π.Σ.), στα Μέσα Μαζικής Ενημέρωσης, 
στον ημερήσιο τύπο, στις Νομαρχίες, προκειμένου να 
ενημερώσουν τους Δήμους και τις Κοινότητες, στο 
Υπουργείο Εργασίας, προκειμένου να ενημερώσει τα κα¬ 
τά τόπους Γραφεία του Οργανισμού Απασχόλησης Εργα¬ 
τικού Δυναμικού (Ο.Α.Ε.Δ.) και στο Υπουργείο Εξωτερι¬ 
κών, προκειμένου να ενημερώσει τις Πρεσβείες και τα 
Προξενεία της Ελλάδας στο εξωτερικό. 

ΜΕΡΟΣ Α' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΑΠΟ ΙΔΙΩΤΕΣ 
Άρθρο 2 

Γ ενικά προσόντα 

Οι υποψήφιοι/ες για τη Σχολή Δοκίμων Υπαξιωματικών 
ΛΣ πρέπει να έχουν, ανεξαρτήτως κατηγορίας ή ειδικότη¬ 
τας, τα ακόλουθα προσόντα: 

α) Να είναι Έλληνες πολίτες, εγγεγραμμένοι στα μη¬ 
τρώα ή δημοτολόγια της χώρας, να μην έχουν συμπλη¬ 
ρώσει το 28ο έτος της ηλικίας τους οι άνδρες και το 25ο 
έτος οι γυναίκες κατά την 31η Δεκεμβρίου του έτους διε¬ 
νέργειας των εξετάσεων. 

β) Να είναι απόφοιτοι Λυκείου, ο τύπος του οποίου 
προσδιορίζεται στην προκήρυξη σύμφωνα και με τις δια¬ 
τάξεις του άρθρου 3 της παρούσας με ελάχιστο όριο γε¬ 
νικού βαθμού το 16, το οποίο (όριο) για την περίπτωση 
των στοιχείων α, γ και δ της παρ. 2 του κατωτέρω άρθρου 
3 ορίζεται σε 12. 

γ) Να έχουν υγεία και άρτια σωματική διάπλαση, που 

διαπιστώνονται από την αρμόδια υγειονομική επιτροπή 
κατάταξης, σύμφωνα με τις ισχύουσες κάθε φορά διατά¬ 
ξεις για τη σωματική ικανότητα υποψηφίων των Σχολών 
των μονίμων Υπαξιωματικών του Πολεμικού Ναυτικού και 
ειδικότερα: 

ι) Να έχουν σωματικά προσόντα, ανταποκρινόμενα στις 
απαιτήσεις του έργου του Υπαξιωματικού ΛΣ. 

ιι) Να έχουν ανάστημα τουλάχιστον 1,70 μ. οι άνδρες και 
1,65 μ. οι γυναίκες χωρίς υποδήματα και στηθική περίμε¬ 
τρο οι άνδρες τουλάχιστον 0,83 μ. κατά την εκπνοή. 

δ) Οι άνδρες να έχουν εκπληρώσει τις στρατιωτικές 
τους υποχρεώσεις 

ε) Να έχουν πίστη στο Σύνταγμα, αφοσίωση στην πα¬ 
τρίδα και να μην πρεσβεύουν θρησκευτικές δοξασίες, 
που εμποδίζουν την εκτέλεση των καθηκόντώντους. 

στ)-Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανώμοτης κατάθεσης 
απιστίας περί την Υπηρεσία, παράβασης καθήκοντος, αν¬ 
θρωποκτονίας (εκτός της προερχόμενης από αμέλεια), 
κατά της γενετήσιας ελευθερίας και οικονομικής εκμε¬ 
τάλλευσης της γενετήσιας ζωής, συκοφαντικής δυσφή- 
μησης κλοπής, υπεξαίρεσης, εκβίασης, απάτης, απι¬ 
στίας, επαιτείας, αλητείας, δωροδοκίας, καταπίεσης, 
ναρκωτικών, ζωοκλοπής, ζωοκτονίας, λαθρεμπορίας, πα¬ 
ράνομης αλιείας ή οποιουδήποτε άλλου εγκλήματος από 
δόλο τελεσθέντος, για το οποίο επιβλήθηκε ποινή φυλά¬ 
κισης τουλάχιστον τριών μηνών. 

Υποψήφιοι, οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν κατα¬ 
τάσσονται στο Σώμα, αν μέχρι το χρόνο έκδοσης της από¬ 
φασης κατάταξης δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει και την καταδίκη σε σω¬ 
φρονισμό για τα παραπάνω εγκλήματα. 

ζ) Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για την στέρησή τους. 

η) Να μην τελούν υπό απαγόρευση ή δικαστική αντίλη¬ 
ψη. 


Άρθρο 3 

Κατατασσόμενοι, Ειδικότητες και ειδικά προσόντα. 

1. α) Οι υποψήφιοι για θέσεις χωρίς ειδικότητα πρέπει 
να έχουν: απολυτήριο τίτλο Γενικού Λυκείου ή άλλου τύ¬ 
που Λυκείου εκτός Τεχνικού Επαγγελματικού Λυκείου ή 
Ενιαίου Πολυκλαδικού Λυκείου με ειδικότητα και πλήρη 
επαγγελματική απασχόληση ενός (1) έτους τουλάχιστον 
μετά την απόκτηση του απολυτηρίου τίτλου, που να απο- 
δεικνύεται με βεβαίωση ασφαλιστικού ταμείου (ΙΚΑ, ΤΕ- 
ΒΕ, Ταμείο Εμπόρων κ.λπ.). 

β) Οι υποψήφιοι για θέσεις με ειδικότητα πρέπει να 
έχουν: 

Α. Ειδικότητα ναυτικού: ι) απολυτήριο τίτλο κάθε τύπου 
λυκείου και Δίπλωμα Πλοίαρχου ή Μηχανικού Γ τάξης 
Ε. Ν., Αν δεν επαρκούν οι υποψήφιοι συμπληρώνονται από 


υποψήφιους με απολυτήριο τίτλο Ναυτικού Λυκείου με ει¬ 
δικότητα Πλοίαρχου ή Μηχανικού και θαλάσσια υπηρεσία 
τουλάχιστον έξι (6) μηνών με ειδικότητα καταστρώματος 
ή μηχανής σε πλοία άνω των 500 κοχ. και αν πάλι δεν 
επαρκούν από υποψήφιους με απολυτήριο τίτλο ΤΕΛ ναυ¬ 
τικής κατεύθυνσης και θαλάσσια υπηρεσία τουλάχιστον 
εννέα (9) μηνών με ειδικότητα καταστρώματος ή μηχανής 
σε πλοία άνω των 500 κοχ. 

Β. Ειδικότητα Τεχνικού, όπως θα εξειδικεύεται η ειδικό¬ 
τητα από την προκήρυξη: απολυτήριο Τεχνικών Επαγγελ¬ 
ματικών Λυκείων (ΤΕΛ) ή Ενιαίων Πολυκλαδικών Λυκείων 
(ΕΠΛ) ή δίπλωμα Ινστιτούτων Επαγγελματικής Κατάρτι¬ 
σης (Ι.Ε.Κ.) με αντίστοιχη ειδικότητα και στις τρεις περι¬ 
πτώσεις και πλήρη επαγγελματική απασχόληση στην ει¬ 
δικότητα τουλάχιστον δύο (2) ετών μετά την απόκτηση 
του απολυτηρίου λυκείου ή του διπλώματος επαγγελμα¬ 
τικής κατάρτισης, που να αποδεικνύεται με βεβαίωση 
ασφαλιστικού ταμείου (ΙΚΑ, ΤΕΒΕ, κ.λπ.). 

Γ. Ειδικότητες Υποβρύχιου καταστροφέα, καταδρομέα, 
αλεξιπτωτιστή ή πεζοναύτη: απολυτήριο τίτλο οποιουδή- 
ποτε τύπου Λυκείου και αποδεικτικό τίτλο αντίστοιχο των 
ειδικοτήτων αυτών από τις Ένοπλες Δυνάμεις. 

2. α) Τυχόν κενές θέσεις ειδικοτήτων μπορούν με από¬ 
φαση του Αρχηγού του ΛΣ να επαναπροκηρύσσονται ή να 
μεταφέρονται και να προσαυξάνουν τις προς κάλυψη θέ¬ 
σεις είτε της γενικής κατηγορίας αποφοίτων με απολυτή¬ 
ριο Λυκείου εφόσον αυτή υπάρχει στην προκήρυξη είτε 
άλλων ειδικοτήτων που υπάρχουν στην προκήρυξη είτε 
και των δύο. 

β) Από το σύνολο των θέσεων που καλύπτονται από γυ¬ 
ναίκες, κατά τα ανωτέρω, ορίζεται ο ακριβής αριθμός που 
τυχόν καλύπτεται κατά ειδικότητα. Αν ο αριθμός αυτός 
δεν καλυφθεί μερικά ή στο σύνολό του, τότε ο αριθμός 
αυτός ή το υπόλοιπό του μεταφέρεται και αυξάνει τον 
αριθμό γυναικών που καλύπτεται από την γενική κατηγο¬ 
ρία αποφοίτων με απολυτήριο Λυκείου (εδάφιο α της παρ. 
1 του παρόντος άρθρου) ώστε στο σύνολο των θέσεων να 
συμπληρώνεται ο αριθμός που αντιστοιχεί στον συνολικό 
αριθμό των γυναικών που εισάγονται, ενώ οι θέσεις τους 
στην ειδικότητα καλύπτονται από άνδρες. 

4. Οι υποψήφιοι/ες έχουν δικαίωμα συμμετοχής στο 
διαγωνισμό ΣΕ ΜΙΑ ΜΟΝΟ από τις αναφερόμενες στην 
προκήρυξη κατηγορίες - ειδικότητες. 

Άρθρο 4 

Δικαιολογητικά υποψηφίων. 

1. Οσοι/ες έχουν τα προσόντα των προηγουμένων άρ¬ 
θρων 2 & 3 και επιθυμούν να καταταγούν ως Δόκιμοι Υπα- 
ξιωματικοί πρέπει να υποβάλλουν στα κατά τόπους Κε¬ 
ντρικά Λιμεναρχεία (πλην Κ.Λ.ΠΕΙΡΑΙΑ), Λιμεναρχεία, 
Υπολιμεναρχεία ή στο Υπουργείο Εμπορικής Ναυτιλίας 
Διεύθυνση Προσωπικού Λιμενικού Σώματος Τμήμα Δ' 
(ΥΕΝ/ΔΠΛΣ-Δ') μέσα στις προθεσμίες που ορίζει η προ¬ 
κήρυξη τα εξής δικαιολογητικά: 
α) Αίτηση συμμετοχής, 
β) Τίτλο σπουδών (Πρωτότυπο Αποδεικτικό), 
γ) Δύο (2) φωτογραφίες τύπου διαβατηρίου. Στο πίσω 
μέρος κάθε φωτογραφίας αναγράφεται το ονοματεπώ¬ 
νυμο του υποψηφίου καθαρά. 

δ) Επικυρωμένο φωτοαντίγραφο του δελτίου ταυτότη¬ 
τάς τους. Σε περίπτωση που στοιχεία του δελτίου ταυτό- 

τητάς τους έχουν μεταβληθεί, τα στοιχεία αυτά δηλώνο¬ 
νται με Υπεύθυνη Δήλωση του άρθρου 8 του ν. 1599/1986. 

ε) Υπεύθυνη Δήλωση του άρθρουδτου ν. 1599/1986 ότι 
έχουντα προσόντα που αναφέρονται στα εδάφια δ' ως και 
η' του άρθρου 2 της παρούσας, καθώς και ότι τα αναφε- 
ρόμενα στην αίτησή τους στοιχεία είναι αληθή. 

στ) Οι έγγαμοι με αλλογενείς αλλοδαπούς, Υπεύθυνη 
Δήλωση του άρθρου 8 του ν. 1599/1986, στην οποία δη¬ 
λώνουν την υπηκοότητα του συζύγου τους. 

ζ) Υπεύθυνη Δήλωση του άρθρου 8του ν. 1599/1986 ότι 
δεν έχουν υποβάλλει άλλη αίτηση για την ίδια προκήρυξη. 

η) Όσοι υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας επιπέδου ΡΒΟΡΙΟΙΕΝΟΥ ή 
1_0\Λ/ΕΒ για την Αγγλική ή αντίστοιχους τίτλους της Γαλ- 
λικής, Γερμανικής, Ιταλικής ή Ισπανικής Γλώσσας: φωτο¬ 
αντίγραφο του αντίστοιχου τίτλου τους θεωρημένο για 
την γνησιότητά του από τον μορφωτικό ακόλουθο της οι¬ 
κείας Πρεσβείας ή το κατά περίπτωση αρμόδιο όργανο 
(Βρετανικό Συμβούλιο, Ελληνοαμερικανική Ένωση, κλπ). 

θ) Οι υποψήφιοι/ες των ειδικοτήτων του άρθρου 3 παρ. 1 
στοιχ. β' περίπτ. Α: θεωρημένο αντίγραφο του διπλώμα¬ 
τος, πτυχίου κ.λ.π. καθώς και πιστοποιητικό θαλάσσιας 
υπηρεσίας από Υπηρεσία Ναυτικών Μητρώων (ΥΝΜ) 
όπου απαιτείται. 

ι) Βεβαίωση ασφαλιστικού ταμείου όπου απαιτείται ως 
προσόν η επαγγελματική απασχόληση. 

2. Όπου απαιτείται η υποβολή πολλών υπεύθυνων δη¬ 
λώσεων του άρθρου 8 του ν. 1599/1986 για βεβαίωση γε¬ 
γονότων ή καταστάσεων, κατά τα ανωτέρω, είναι δυνατό 
οι δηλώσεις αυτές να περιληφθούν σωρευτικά σ' ένα 
έντυπο δήλωσης του νόμου αυτού. 

Άρθρο 5 

Υποβολή και έλεγχος των δικαιολογητικών. 

1. Οι υποψήφιοι/ες υποβάλλουν αυτοπροσώπως στις 
πλησιέστερες προς τον τόπο κατοικίας ή διαμονής τους 
Λιμενικές Αρχές (Κεντρικά Λιμεναρχεία, Λιμεναρχεία, 
Υπολιμεναρχεία) πλην του Κεντρικού Λιμεναρχείου Πει¬ 
ραιά ή στο ΥΕΝ (ΔΠΛΣ-Δ') τα δικαιολογητικά του άρθρου 
4 παρ. 1 & 2 της παρούσας, μέσα στις προθεσμίες που 
ορίζει η προκήρυξη. 

2. Η Λιμενική Αρχή που δέχεται τα δικαιολογητικά προ¬ 
βαίνει στη σύσταση τριμελούς επιτροπής που συγκροτεί¬ 
ται με ημερήσια διαταγή του Λιμενάρχη και εκτελεί τα 
εξής: 

α) Παραλαμβάνει και ελέγχει τα δικαιολογητικά για την 
πλήρη και εμπρόθεσμη υποβολή τους, καθώς και για τη 
σύνταξή τους σύμφωνα με τις διατάξεις της παρούσας 
και τις σχετικές διαταγές και οδηγίες. 

β) Μετράει το ανάστημα του κάθε υποψηφίου και συ¬ 
ντάσσει σχετική βεβαίωση που επισυνάπτει με τα δικαιο- 
λογητικά. 

γ) Επιστρέφει, χωρίς άλλη διατύπωση, τα δικαιολογητι- 
κά στους υποψηφίους, που δεν έχουν το απαιτούμενο 
ανάστημα ή το όριο ηλικίας, πλην αυτών που συνέταξε η 
Υπηρεσία. Σε περίπτωση εγγράφων αμφισβητήσεων από 
τον υποψήφιο, η Λιμενική Αρχή διαβιβάζει στο ΥΕΝ 
(ΔΠΛΣ-Δ') τα δικαιολογητικά, μαζί με τη βεβαίωση που συ¬ 
νέταξε για το ανάστημα του υποψηφίου. Η Υπηρεσία αυ¬ 
τή μετά από έγγραφη γνώμη της επιτροπής της παρ. 3 του 


άρθρου 7 της παρούσας αποφαίνεται με πράξη της ορι¬ 
στικά επί των αμφισβητήσεων. 

δ) Υποβάλλει τα ανωτέρω δικαιολογητικά στο ΥΕΝ 
(ΔΠΛΣ-Δ'). 

3. Αντίστοιχη επιτροπή με αυτήν της παρ. 2 συγκροτεί 
το ΥΕΝ (ΔΠΛΣ-Δ') με Ημερήσια Διαταγή του αρμόδιου Δι¬ 
ευθυντή. 

4. Η Υπηρεσία του εδαφίου δ' της παραγρ. 2 (ΔΠΛΣ-Δ') 
διενεργεί τον τελικό έλεγχο των δικαιολογητικών που κα¬ 
τατέθηκαν στις Λιμενικές Αρχές αλλά και σ' αυτή , με τρι¬ 
μελή επιτροπή Αξιωματικών που συγκροτεί ο Αρχηγός 
Λ.Σ. Πίνακας αυτών που αποκλείονται αναρτάται στον πί¬ 
νακα ανακοινώσεων του ΥΕΝ. 

Ακολουθεί μηχανογραφική καταχώρηση των αιτήσεων 
και αντιπαραβολή των μηχανογραφικών καταστάσεων με 
τις αιτήσεις των υποψηφίων, από την παραπάνω επιτρο¬ 
πή, για την επιβεβαίωση της ακρίβειας των εισαχθέντων 
στοιχείων. 

Άρθρο 6 

Διαδικασία επιλογής υποψηφίων από ιδιώτες 

1. Η αξιολόγηση και ο καθορισμός της σειράς κατάτα¬ 
ξης των υποψηφίων αποφοίτων Λυκείων πραγματοποιεί¬ 
ται μηχανογραφικά και προσδιορίζεται από τον μέσο όρο 
του αθροίσματος του ΓΕΝΙΚΟΥ ΒΑΘΜΟΥ απολύσεως εκ 
του Λυκείου και τον τελικό βαθμό στα μαθήματα «ΝΕΑ ΕΛ¬ 
ΛΗΝΙΚΑ», «ΜΑΘΗΜΑΤΙΚΑ» και «ΞΕΝΗ ΓΛΩΣΣΑ» που ανα¬ 
γράφονται σ' αυτά. 

Όπου δεν υπάρχει βαθμός στα «ΜΑΘΗΜΑΤΙΚΑ» λαμβά- 
νεται υπόψη κατά σειρά ο τελικός βαθμός στα «ΕΦΑΡ¬ 
ΜΟΣΜΕΝΑ ΜΑΘΗΜΑΤΙΚΑ» ή στα «ΟΙΚΟΝΟΜΙΚΑ ΜΑΘΗ¬ 
ΜΑΤΙΚΑ» ή στην «ΑΡΧΑΙΑ ΕΛΛΗΝΙΚΗ ΓΛΩΣΣΑ». 

Για τους υποψήφιους ειδικότητας Ναυτικού και Τεχνι¬ 
κού της παρ. 1 εδ. β Α και Β του άρθρου 3, για τους οποί¬ 
ους απαιτείται πτυχίο με ειδικότητα ή κατεύθυνση προ¬ 
στίθεται και η βαθμολογία σ' ένα μάθημα της ειδικότητας 
ή κατεύθυνσης, το οποίο καθορίζεται με την προκήρυξη 
του διαγωνισμού. 

Σε περίπτωση που ο υποψήφιος δεν έχει βαθμό και είναι 
αποδεδειγμένα απαλλαγμένος σ' ένα ή περισσότερα από 
τα παραπάνω μαθήματα, λαμβάνεται υπόψη ο βαθμός 
στην ξένη γλώσσα της Γ Λυκείου και αν δεν υπάρχει της 
Β' Λυκείου και σε κάθε περίπτωση, αν δεν υπάρχει και αυ¬ 
τός, τότε ο μέσος όρος σχηματίζεται από τα υπόλοιπα μα¬ 
θήματα. Σε αποφοίτους Εσπερινού Λυκείου, για το μάθη¬ 
μα της Ξένης Γλώσσας ως τελικός βαθμός λαμβάνεται 
υπόψη ο βαθμός τους στην Γ τάξη Λυκείου. 

Στον εξαγόμενο μέσο όρο προστίθενται δυο (2) μονά¬ 
δες για όσους κατέχουν αναγνωρισμένους τίτλους επιπέ¬ 
δου ΡΓοίίοίθπογ του ΟαΓπόπάρβ ή του ΜίοΜςρη για την 
Αγγλική, ή αντίστοιχο τίτλο γνώσης για την Γαλλική, τη 
Γερμανική, την Ιταλική ή την Ισπανική Γλώσσα ή μία (1) μο¬ 
νάδα για όσους κατέχουν αναγνωρισμένο τίτλο επιπέδου 
ΙΟννΕΗ του Οβηηβπάςβ ή του ΜϊοΙιΐςαη για την Αγγλική 
γλώσσα ή αντίστοιχο για τις λοιπές ως άνω ξένες γλώσ¬ 
σες. 

Επίσης υποψήφιοι/ες οι οποίοι κατέχουν αναγνωρισμέ¬ 
νο τίτλο δεύτερης γλώσσας λαμβάνουν μία (1) επιπλέον 
μονάδα εφόσον ο τίτλος είναι σε επίπεδο αντίστοιχο του 
ΡΓοίίοϊθηογ. 

Τρεις (3) επιπλέον μονάδες προστίθενται και στους 
υποψηφίους οι οποίοι είναι κάτοχοι πτυχίου τριτοβάθμιας 
εκπαίδευσης (ΑΕΙ-ΤΕΙ-ΑΕΝ ή ισότιμων). 

Μια, επίσης, μονάδα προστίθεται και στους υποψηφί¬ 
ους οι οποίοι έχουν αποδεικτικό τίτλο ειδικότητας υπο¬ 
βρυχίων καταστροφών από Ένοπλες Δυνάμεις. 

Η συνολική βαθμολογία του υποψηφίου πολλαπλασιά- 
ζεται επί τον συντελεστή 1000. Η βαθμολογία ελέγχεται 
μέχρι χιλιοστού της μονάδας. 

Οι ισοβαθμίες ρυθμίζονται με βάση το «ΓΕΝΙΚΟ ΒΑΘ¬ 
ΜΟ» απολύσεως από το Λύκειο σε περίπτωση και νέας 
ισοβαθμίας θα λαμβάνονται υπόψη ο βαθμός της «ΕΚ¬ 
ΘΕΣΗΣ» και αν υπάρξει πάλι ισοβαθμία ο βαθμός της «ΞΕ¬ 
ΝΗΣ ΓΛΩΣΣΑΣ». 

2. Για την επιλογή συγκροτείται, από τον Αρχηγό Λ.Σ. 
ΕΠΙΤΡΟΠΗ ΚΑΤΑΤΑΞΗΣ, αποτελούμενη από τρεις (3) 
Αξιωματικούς, η οποία καταρτίζει τους τελικούς πίνακες 
κατά σειρά βαθμολογίας και τους υποβάλει στο ΥΕΝ 
(ΔΠΛΣ-Δ') εις διπλούν. 

3. Μετά την έκδοση των πινάκων αυτών καλείται από την 
Επιτροπή Κατάταξης και από τις πρώτες κατά σειρά θέ¬ 
σεις επιτυχίας κάθε μιας από τις υπάρχουσες περιπτώ¬ 
σεις, αριθμός υποψηφίων αυξημένος κατά 50% του αριθ¬ 
μού των προκηρυσσομένων θέσεων για κάθε περίπτωση 
για να υποβληθούν σε Υγειονομικές Εξετάσεις, για παρα¬ 
πομπή στην Ανώτατη Υγειονομική Επιτροπή (ΑΝΥΕ) και 
για αθλητική δοκιμασία και κολύμβηση. 

Η πρόσκληση αυτή κοινοποιείται σ' όλα τα Λιμεναρχεία 
και Υπολιμεναρχεία της χώρας, που ήταν αρμόδια να δε¬ 
χθούν αιτήσεις και στην ΔΠΛΣ-Δ'του ΥΕΝ. Σε περίπτωση 
που μετά την εφαρμογή του επομένου άρθρου ο αριθμός 
των υποψηφίων δεν επαρκεί για την κάλυψη των προκη¬ 
ρυσσομένων θέσεων καλείται εκ νέου για την εφαρμογή 
της παραγράφου αυτής και κατά σειρά, συμπληρωματι¬ 
κός αριθμός υποψηφίων, διπλάσιος του προς κάλυψη κε¬ 
νού αριθμού. 

Άρθρο 7 

Διαδικασία υγειονομικών εξετάσεων 
και αθλητικών δοκιμασιών. 

1. Η υγειονομική εξέταση ενεργείται από την αρμόδια 
Υγειονομική Επιτροπή σύμφωνα με τις διατάξεις που 
ισχύουν κάθε φορά για τη σωματική ικανότητα των υπο¬ 
ψηφίων των Σχολών Μονίμων Υπαξιωματικών του Π.Ν. 
(ΠΔ 426/84) Οι αποφάσεις της ΑΝΥΕ είναι μη αναθεωρή¬ 
σιμες (ΝΔ 1327/73). Για το πρόγραμμα της υγειονομικής 
εξέτασης, τον τόπο και το χρόνο παρουσίασης οι υποψή- 
φιοι/ες ενημερώνονται, με δική τους ευθύνη, από τη Λιμε¬ 
νική Αρχή που υπέβαλλαν τα δικαιολογητικάτους και από 
το ΥΕΝ (ΔΠΛΣ Δ') αμέσως μετά την έκδοση των πινάκων 
της παραγράφου 3 του άρθρου 6 της παρούσας. 

2. Πίνακας με τα ονοματεπώνυμα των υποψηφίων που 
αποκλείσθηκαν από την ΑΝΥΕ αναρτάται στην Κεντρική 
Υπηρεσία του ΥΕΝ. 

3. Όσοι κριθούν κατάλληλοι υποβάλλονται στη συνέ¬ 
χεια σε αθλητικές δοκιμασίες από ειδική τριμελή επιτρο¬ 
πή που ορίζεται με διαταγή του Αρχηγού Λ.Σ. Ως γραμμα¬ 
τέας της ορίζεται κατώτερος Αξιωματικός Λ.Σ. 

4. Με διαταγή του Αρχηγού Λ.Σ. ορίζονται ονομαστικά 
τα τακτικά και αναπληρωματικά μέλη των επιτροπών που 
προβλέπονται στην παρούσα, οι Γραμματείς αυτών, η 
ημερομηνία έναρξης και λήξης των εργασιών τους και κά¬ 
θε άλλη αναγκαία λεπτομέρεια. 

5. Κατά τον έλεγχο της αθλητικής επίδοσης αποκλείο¬ 
νται όσοι δεν γνωρίζουν κολύμβηση ενώ οι υποψήφιοι 
υποβάλλονται στα εξής αγωνίσματα και υποχρεούνται να 


επιτύχουν τα ελάχιστα όρια επίδοσης σε τέσσερα από τα 
υπό στοιχεία α' ως και ε' αθλήματα κατά σειρά: 
α) Δρόμος 100 μ. 18" άνδρες και 20" γυναίκες, 
β) Δρόμος 800 μ. 3'30" άνδρες και 4' 30" γυναίκες, 
γ) Άλμα σε ύψος με φόρα 1 μ. άνδρες και 0,80 γυναίκες, 
δ) Άλμα σε μήκος με φόρα 3,70 μ. άνδρες και 2,60 γυ¬ 
ναίκες. 

ε) Ρίψη σφαίρας βάρους 7,275 χλγ. άνδρες και με τα 
δύο χέρια 4,50μ. Ρίψη σφαίρας βάρους 4 χλγ. γυναίκες 
και με τα δύο χέρια 4,40μ. 
στ) Κολύμβηση: 25μ. για άνδρες και γυναίκες. 

Μετά το πέρας της αθλητικής δοκιμασίας συντάσσεται 
από την επιτροπή πρακτικό, το οποίο υποβάλλεται στο 
ΥΕΝ (ΔΠΛΣ Δ') με τα ονόματα των υποψηφίων που απο¬ 
κλείσθηκαν στην αθλητική δοκιμασία - κολύμβηση. 

Ενστάσεις στα αποτελέσματα της αθλητικής δοκιμα¬ 
σίας - κολύμβησης δεν γίνονται δεκτές. 

Η ανωτέρω Επιτροπή επίσης εξετάζει και αποφαίνεται 
μόνο σε περίπτωση εγγράφων αμφισβητήσεων του 
ύψους των υποψηφίων. 

6, Πίνακας με τα ονοματεπώνυμα των αποκλεισθέντων 
υποψηφίων, αναρτάται στην Κεντρική Υπηρεσία του ΥΕΝ 
οδός Γρηγορίου Λαμπράκη 150 Πειραιά. 

Μετά το πέρας των παραπάνω διαδικασιών η Επιτροπή 
Κατάταξης προβαίνει στη σύνταξη των τελικών πινάκων 
κατατασσόμενων και επιλαχόντων που θεωρούνται από 
τον Αρχηγό Λ.Σ. 

ΜΕΡΟΣ Β' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΕΚ ΛΙΜΕΝΟΦΥΛΑΚΩΝ 

Άρθρο 8 

Γενικά Προσόντα 

Οι Δόκιμοι Υπαξιωματικοί του Λιμενικού Σώματος (άν- 
δρες-γυναίκες), προέρχονται από Λιμενοφύλακες, οι 
οποίοι: 

1) Έχουν Απολυτήριο Λυκείου, με ελάχιστο όριο γενι¬ 
κού βαθμού δώδεκα (12). 

2) Δεν έχουν συμπληρώσει το 33 έτος της ηλικίας τους 
κατά την 31 Δεκεμβρίου του έτους διενέργειας των εξε¬ 
τάσεων. 

3) Να έχουν βαθμό αποφοίτησης από τη Σχολή Λ/Φ από 
150 και άνω. 

4) Έχουν συμπληρώσει τριετή ευδόκιμη υπηρεσία στο 
Λ.Σ. 

5) Έχουν μέσο όρο βαθμολογίας στα Φύλλα Ποιότητας 
(όλης της σταδιοδρομίας τους) 8 50 και άνω. 

6) Κατά την υπηρεσία τους στο Λιμενικό Σώμα ως μόνι¬ 
μοι Λ/Φ δεν έχουν τιμωρηθεί με πειθαρχική ποινή περιορι¬ 
σμού συνολικά πάνω από 40 ημέρες ή με 15 ημέρες φυ¬ 
λάκισης. 

7) Δεν έχουν καταδικασθεί για τα αναφερόμενα στο άρ¬ 
θρο 2 εδάφιο στ' ποινικά αδικήματα καθώς και για εγκλή¬ 
ματα του Στρατ. Ποιν. Κώδικα. 

Άρθρο 9 

Δικαιολογητικά διαγωνισμού 

1. Για τη συμμετοχή τους οι υποψήφιοι Λ/Φ υποβάλλουν 
τα παρακάτω δικαιολογητικά: 
α. Αίτηση 

β. Δύο (2) πρόσφατες φωτογραφίες 
γ. Επικυρωμένο φωτοαντίγραφο του Υπηρεσιακού Δελ¬ 
τίου Ταυτότητας, (δύο όψεις) 

δ. Επικυρωμένο αντίγραφο του διπλώματος ή πτυχίου 
τους (για τους κατόχους διπλωμάτων - πτυχίων ΑΕΙ, ΤΕΙ, 
ΑΕΝ ή ΑΔΣΕΝ). 

ε. Όσοι υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας επιπέδου ΡΒΟΗΟΙΕΝΟΥ ή 
Ι_θννΕΒ για την Αγγλική ή αντίστοιχους τίτλους της Γαλ- 
λικής, Γερμανικής, Ιταλικής ή Ισπανικής Γλώσσας: φωτο¬ 
αντίγραφο του αντίστοιχου τίτλου τους θεωρημένο για τη 
γνησιότητά του από τον μορφωτικό ακόλουθο της οικείας 
Πρεσβείας ή το κατά περίπτωση αρμόδιο όργανο (Βρετα¬ 
νικό Συμβούλιο, Ελληνοαμερικανική Ένωση, κλπ). 

2. Βεβαίωση Σχολής Λιμενοφυλάκων στην οποία θα 
αναγράφεται ο βαθμός αποφοίτησής τους από τη Σχολή. 

3. Βεβαίωση από ΥΕΝ/ΔΠΛΣ-Α' στην οποία θα αναφέρε- 
ται ότι ο υποψήφιος έχει τα προσόντα του άρθρου 8 παρ. 
1,4,5,6 8(7. 

Οι ανωτέρω βεβαιώσεις χορηγούνται υπηρεσιακά στον 
πρόεδρο της επιτροπής τελικού ελέγχου μηχανογραφι¬ 
κής καταχώρησης και αντιπαραβολής (άρθρο 5 παρ. 4 
της παρούσας). 

Άρθρο 10 

Διαδικασία επιλογής υποψηφίων από Λιμενοφύλακες 

1) Η αξιολόγηση και ο καθορισμός σειράς κατάταξης 
των υποψηφίων προερχομένων εκ Λιμενοφυλάκων πραγ¬ 
ματοποιείται μηχανογραφικά και προσδιορίζεται από το 
σύνολο της βαθμολογίας που προκύπτει από το βαθμό 
αποφοίτησης από το Λύκειο και τη Σχολή Λιμενοφυλάκων 
και από τον μέσο όρο των Φύλλων Ποιότητάς τους. Ο βαθ¬ 
μός αποφοίτησης από το Λύκειο πολλαπλασιάζεται επί 
τον συντελεστή 1000, ο βαθμός αποφοίτησης από τη 
Σχολή Λιμενοφυλάκων πολλαπλασιάζεται επί τον συντε¬ 
λεστή 100 και ο βαθμός του μέσου όρου των Φύλλων Ποι¬ 
ότητας πολλαπλασιάζεται επί τον συντελεστή 1000. 

Στη βαθμολογία αυτή προστίθενται 3000 μονάδες 
στους κατόχους τίτλου σπουδών τριτοβάθμιας εκπαίδευ¬ 
σης (ΑΕΙ-ΤΕΙ-ΑΕΝ ή ισότιμων), 2000 μονάδες στους κατό¬ 
χους αναγνωρισμένων τίτλων επιπέδου ΡΐΌίιοΐθηογ του 
Οαητιόπάςθ ή του ΜίοΙιίρ^η για την Αγγλική, ή αντίστοιχο 
τίτλο γνώσης για τη Γαλλική, τη Γερμανική, την Ιταλική ή 
την Ισπανική Γλώσσα ή 1000 μονάδες για όσους κατέχουν 
αναγνωρισμένο τίτλο επιπέδου ΙΟννΕΚ του Ο&ιτιόπάςβ ή 
του ΜίοΝςαπ για την Αγγλική γλώσσα ή αντίστοιχο για τις 
λοιπές ως άνω ξένες γλώσσες. Επίσης υποψήφιοι/ες οι 
οποίοι κατέχουν αναγνωρισμένο τίτλο δεύτερης γλώσ 
σας λαμβάνουν 1000 επιπλέον μονάδες εφόσον ο τίτλος 
είναι σε επίπεδο αντίστοιχο του ΡγοΙϊοϊθπου ή αντιστοιχία 
άλλης γλώσσας. Αν υποψήφιος κατέχει δυο διπλώματα 
στην ίδια γλώσσα, λαμβάνεται υπόψη αυτό που πριμοδο - 
τείται με τις περισσότερες μονάδες. 

Για τους Λιμενοφύλακες που έχουν υπηρετήσει σε πλω ¬ 
τά Λ.Σ. ως Αρμενιστές ή Μηχανοδηγοί ή σε μονάδες Ειδι¬ 
κών Αποστολών Λιμενικού Σώματος και εφόσον έχουν 
αποφοιτήσει από το Σχολείο Ειδικών Αποστολών Λιμενι¬ 
κού Σώματος (Σ.Ε.Α.Λ.Σ) προστίθενται 500 μονάδες για 
κάθε ολόκληρο έτος υπηρεσίας σε πλωτά ή τέτοιες μονά ¬ 
δες. 

Σε περίπτωση ισοβαθμίας λαμβάνεται υπόψη ο βαθμός 
αποφοίτησης από το Λύκειο, σε περίπτωση νέας ισοβαθ ¬ 
μίας ο βαθμός αποφοίτησης από τη Σχολή Λιμενοφυλά¬ 
κων και αν υπάρξει νέα ισοβαθμία η αρχαιότητα και αν 
υπάρξει νέα ισοβαθμία η σειρά εισαγωγής στη Σχολή Λι¬ 
μενοφυλάκων. 


2. Γ ια την επιλογή τους αρμόδια είναι η ΕΠΙΤΡΟΠΗ ΚΑ¬ 
ΤΑΤΑΞΗΣ, η οποία καταρτίζει τον τελικό πίνακα κατά σει¬ 
ρά βαθμολογίας και τον υποβάλει στο ΥΕΝ (ΔΠΛΣ-Δ') εις 
διπλούν. 

3. Μετά την έκδοση του πίνακα αυτού καλείται από την 
Επιτροπή Κατάταξης (άρθρου 6 παρ. 2) και από τις πρώ¬ 
τες κατά σειρά θέσεις επιτυχίας κάθε μιάς από τις υπάρ- 
χουσες περιπτώσεις, αριθμός υποψηφίων αυξημένος κα¬ 
τά 50% του αριθμού των προκηρυσσομένων θέσεων για 
κάθε περίπτωση για να υποβληθούν σε Υγειονομικές Εξε¬ 
τάσεις. 

Η πρόσκληση αυτή κοινοποιείται σ' όλα τα Λιμεναρχεία 
και Υπολιμεναρχεία της χώρας, που ήταν αρμόδια να δε¬ 
χθούν αιτήσεις και στην ΔΠΛΣ-Δ' του ΥΕΝ. Σε περίπτωση 
που μετά την εφαρμογή του επομένου άρθρου ο αριθμός 
των υποψηφίων δεν επαρκεί για την κάλυψη των προκη¬ 
ρυσσομένων θέσεων καλείται εκ νέου για την εφαρμογή 
της παραγράφου αυτής και κατά σειρά, συμπληρωματι¬ 
κός αριθμός υποψηφίων, διπλάσιος του προς κάλυψη κε¬ 
νού αριθμού. 

Άρθρο 11 

Υγειονομικές εξετάσεις 

Οι υποψήφιοι δόκιμοι Υπαξιωματικοί προερχόμενοι εκ 
Λιμενοφυλάκων εξετάζονται από την Ανωτάτη του Ναυτι¬ 
κού Υγειονομική Επιτροπή (ΑΝΥΕ) σύμφωνα με τις διατά¬ 
ξεις του ΠΔ 426/84 (ΦΕΚ 150Α/84), όπως αυτές ισχύουν 
κάθε φορά για τους υποψήφιους/ες μαθητές των παρα¬ 
γωγικών Σχολών των Μονίμων Υπαξιωματικών του Πολε¬ 
μικού Ναυτικού. 

Μετά το πέρας των παραπάνω διαδικασιών και την έκ¬ 
δοση αποτελεσμάτων των Υγειονομικών εξετάσεων η Επι¬ 
τροπή Κατάταξης προβαίνει στη σύνταξη των τελικών πι¬ 
νάκων κατατασσόμενων και επιλαχόντων που θεωρού¬ 
νται από τον Αρχηγό Λ.Σ. 

Άρθρο 12 

Κατάταξη Επιλεγομένων. 

1. Με Διαταγή του Αρχηγού Λ.Σ. καθορίζεται η ημερο¬ 
μηνία παρουσίασης και κατάταξης στη Σχολή για την 
έναρξη της Εκπαίδευσης. 

Το ΥΕΝ (ΔΠΛΣ Δ') ειδοποιεί με προσωπικά τηλεγραφή¬ 
ματα τους επιτυχόντες, για τον τόπο και την ημερομηνία 
παρουσίασης καθώς και τα επιπλέον δικαιολογητικά που 
οφείλουν να προσκομίσουν, όσοι προέρχονται από ιδιώ¬ 
τες τουλάχιστον πέντε ημέρες πριν την κατάταξή τους, 
που είναι τα ακόλουθα: 

α) Απολυτήριο τίτλο Λυκείου που απαιτείται για την πε¬ 
ρίπτωσή τους (πρωτότυπο) ή, σε περίπτωση που οι υπο¬ 
ψήφιοι φοιτούν σε ιδρύματα της τριτοβάθμιας εκπαίδευ¬ 
σης , βεβαίωση της γραμματείας της σχολής τους και επι¬ 
κυρωμένο αντίγραφο του απολυτηρίου τίτλου του 
λυκείου. 

β) Αντίγραφο Ποινικού Μητρώου τύπου Α', που έχει εκ- 
δοθεί τρεις (3) μήνες το πολύ πριν από την ημερομηνία 
υποβολής των δικαιολογητικών. 

γ) Πιστοποιητικό Εισαγγελίας του τόπου κατοικίας ότι 
δεν διώκονται ως φυγόποινοι ή φυγόδικοι, που έχει εκδο- 
θεί τρεις (3) μήνες το πολύ πριν από την ημερομηνία υπο¬ 
βολής των δικαιολογητικών. Επιπλέον με Υπεύθυνη Δή¬ 
λωση του Ν. 1599/86 οι υποψήφιοι/ες δηλώνουν ότι δεν 
έχουν παραπεμφθεί σε δίκη για τα προβλεπόμενα στην 
περίπτωση (στ) του άρθρου 2 αδικήματα από άλλη εκτός 

του τόπου κατοικίας τους Εισαγγελική Αρχή της Χώρας. 

δ) Οι άνδρες, Πιστοποιητικό Στρατολογικού Γραφείου 
Τύπου Α' ότι έχουν εκπληρώσει τις στρατιωτικές τους 
υποχρεώσεις. 

Οι επιτυχόντες προερχόμενοι από Λιμενοφύλακες προ¬ 
σκομίζουν στην προαναφερόμενη προθεσμία τα υπό 
στοιχεία β και γ δικαιολογητικά του παρόντος και αντί¬ 
στοιχο με το στοιχείο γ Πιστοποιητικό της Εισαγγελίας 
του Ναυτοδικείου. 

2. Οι υποψήφιοι που περιλαμβάνονται στους πίνακες 
επιτυχόντων της Σχολής Δοκίμων Υπαξιωματικών Λιμενι¬ 
κού Σώματος κατατάσσονται ως Δόκιμοι Υπαξιωματικοί 
με Απόφαση του Υπουργού Εμπορικής Ναυτιλίας που δη¬ 
μοσιεύεται στην Εφημερίδα της Κυβερνήσεως και δίνουν 
τον προβλεπόμενο όρκο. Η κατάταξη γίνεται με μόνη την 
ιδιότητα του Δόκιμου Υπαξιωματικού, αφού οι ειδικότη¬ 
τες που αναφέρονται στο άρθρο 3 της παρούσας απο¬ 
σκοπούν και μόνο στην εξυπηρέτηση της διαδικασίας κα¬ 
τάταξης και στις εσωτερικές ανάγκες της Υπηρεσίας. 

3. Οι κατατασσόμενοι (Ιδιώτες-Λιμενοφύλακες) ανα¬ 
λαμβάνουν πενταετή υποχρέωση παραμονής στις τάξεις 
του Λιμενικού Σώματος που αρχίζει από την ημερομηνία 
κατάταξής τους στο Σχολείο Δοκίμων Υπαξιωματικών ΛΣ. 

Κατά τη διάρκεια της φοίτησής τους στο ως άνω Σχο¬ 
λείο είναι υπό δοκιμασία και φέρουν στη στολή τους ειδι¬ 
κό διακριτικό (Δοκίμου Υπαξιωματικού). 

4. Με Απόφαση του Αρχηγού Λ.Σ. διαγράφονται από τον 
πίνακα επιτυχόντων οι υποψήφιοι που: 

α) Διαπιστώνεται ότι στερούνται έστω και ενός προς κα¬ 
τάταξη προσόντος ή δεν προσέρχονται προς κατάταξη 
μέσα στην οριζόμενη προθεσμία, β) Παραιτούνται πριν 
από την είσοδό τους στη Σχολή. Ως παραίτηση θεωρείται 
και η μη παρουσίασή τους στη Σχολή σύμφωνα με τη διά¬ 


ταξη της παρ. α'του άρθρου 101 του Π.Δ. 585/1985 όπως 
ισχύει κάθε φορά. 

5. Για την κάλυψη των θέσεων των διαγραφομένων, μη 
προσερχόμενων ή παραιτούμενων μέσα στο πρώτο μήνα 
από την κατάταξη αποφασίζει ο Αρχηγός ΛΣ και καλεί κα¬ 
τά σειρά άλλους υποψηφίους, κατά κατηγορία, από τον 
πίνακα επιλαχόντων και προβαίνει στην κατάταξη αυτών 
σύμφωνα με την προαναφερόμενη διαδικασία. Σε καμία 
περίπτωση δεν είναι δυνατή η κατάταξη υποψηφίου όταν 
έχει παρέλθει το ανώτατο όριο το οποίο αποτελεί λόγο 
διακοπής φοίτησης στη Σχολή Δοκίμων Υπαξιωματικών 
ΛΣ. 


Άρθρο 14 

Επιστροφή δικαιολογητικών 

1. Τα δικαιολογητικά των υποψηφίων Υπαξιωματικών 
που δεν κατατάχθηκαν διατηρούνται στο αρχείο του 
Υπουργείου Εμπορικής Ναυτιλίας για (6) μήνες και μετά 
καταστρέφονται, σύμφωνα με τις διατάξεις που ισχύουν 
κάθε φορά για την εκκαθάριση αρχείων, εκτός αν υπάρχει 
εκκρεμής σχετική δίκη. Τα πρωτότυπα απολυτήρια επι- 
στρέφονται στους ενδιαφερομένους μέσω των Λιμενικών 
Αρχών που κατατέθηκαν, τα δε υπόλοιπα παραλαμβάνο- 
νται από τους ίδιους στο ΥΕΝ (ΔΠΛΣ-Δ'). 

2. Η με αριθμ. 4141.13/1/96/4-01-96 όμοια Απόφαση 
«Προσόντα και τρόπος εισαγωγής στη Σχολή Υπαξιωμα- 
τικώνΛΣ» (30 τ. Β') καταργείται. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 


Πειραιάς, 13 Μάίου 1999 

Ο ΥΠΟΥΡΓΟΣ 

ΣΤΑΥΡΟΣ ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ.θΓ 
ΙΝΤΕΡΝΕΤ: ίιοΙ.θΓ 
β-ηηαίΙ: ην&δ @ Ιίοϊ.9 γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 * Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη | 




(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σε \ίδες και άνω αροσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 - . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 » . 

Αναπτυξιακών Πράξεων (Τ,Α.Π.Σ.) 


30.000 » . 

1.500 » . | 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

ί ιαράρτημα (Προκηρύξεις θέσεωνΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00'_ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

